8. Moskva linnavalitsuse PR-tegevus tundub massiivne. Näiteks seisis Krasnaja Presnja metroojaama lähedal hiigelsuur kuulutustulp, mis oli täis rajooni (meie mõistes  linnaosa) valitsuse tegevust kajastavaid klantspilte. Tänavate puhastamine, sotsiaalprobleemidega tegelemine jne jne. Juures ka linnaosa juhtide vastuvõtuajad. Juhtusin ka ühe TV kanali (vist TV Tsentr) pealt nägema, kuidas mingi Moskva linnavalitsuse keskastme nina seletas, et niisamuti, nagu Vene Föderatsiooni valitsus, on ka Moskva linnavalitsus pühendunud rahva heaolu tagamisele praeguses keerulises olukorras. Selleks olevat linnavalitsus juba kärpinud märgatavalt tegevuskulusid ning kõik ametnikud on  üksmeelselt sel aastal loobunud preemiatest, nii säästetud raha läheb aga sotsiaalprogrammidesse.